ddrg/super_eurlex huggingface dataset:
Kommissionens forordning (EF) nr. 539/2003

af 26. marts 2003

om ændring af forordning (EF) nr. 2376/2002 om åbning og forvaltning af et EF-toldkontingent for import af byg fra tredjelande og om undtagelsesbestemmelser til Rådets forordning (EØF) nr. 1766/92

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1666/2000(2), særlig artikel 12, stk. 1,

under henvisning til Rådets afgørelse af 19. december 2002 om indgåelse af en aftale i form af brevveksling mellem Det Europæiske Fællesskab og Amerikas Forenede Stater om ændring af indrømmelserne for korn i liste CXL, der er knyttet som bilag til GATT af 1994(3), særlig artikel 2,

under henvisning til Rådets afgørelse af 19. december 2002 om indgåelse af en aftale i form af brevveksling mellem Det Europæiske Fællesskab og Canada i henhold til artikel XXVIII i GATT af 1994 om ændring af indrømmelserne for korn i liste CXL, der er knyttet som bilag til GATT af 1994(4), særlig artikel 2, og

ud fra følgende betragtninger:

(1) Ved Kommissionens forordning (EF) nr. 2376/2002(5) blev der åbnet et toldkontingent for import af 300000 tons byg fra tredjelande. Gennemførelsesbestemmelserne ligner dem, der er fastsat i Kommissionens forordning (EF) nr. 2375/2002(6) om åbning af et toldkontingent for import af 2981600 tons blød hvede af anden kvalitet end høj kvalitet fra tredjelande.

(2) Hvad toldkontingentet for blød hvede angår, bør anvendelsesdatoerne i alle medlemsstater med hensyn til helligdage harmoniseres, og importlicensernes gyldighedsperiode bør afkortes. De samme bestemmelser bør også gælde for toldkontingentet for byg.

(3) Der bør derfor foretages ændringer i forordning (EF) nr. 2376/2002.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I forordning (EF) nr. 2376/2002 foretages følgende ændringer:

1) Artikel 4, stk. 2, første afsnit, affattes således:"På dagen for indgivelse af licensansøgninger sender medlemsstaternes myndigheder senest kl. 18.00, Bruxelles-tid, pr. telefax Kommissionen en meddelelse efter den model, der er vist i bilaget, og med angivelse af de samlede mængder af importlicensansøgningerne."

2) Artikel 5 udgår.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 1. april 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. marts 2003.

På Kommissionens vegne

Franz Fischler

Medlem af Kommissionen

(1) EFT L 181 af 1.7.1992, s. 21.

(2) EFT L 193 af 29.7.2000, s. 1.

(3) Endnu ikke offentliggjort i EUT.

(4) Endnu ikke offentliggjort i EUT.

(5) EFT L 358 af 31.12.2002, s. 92.

(6) EFT L 358 af 31.12.2002, s. 88.
Kommissionens forordning (EF) nr. 540/2003

af 26. marts 2003

om udstedelse af eksportlicenser af type B for frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 1961/2001 af 8. oktober 2001 om gennemførelsesbestemmelser til Rådets forordning (EF) nr. 2200/96 for så vidt angår eksportrestitutioner for frugt og grøntsager(1), ændret ved forordning (EF) nr. 1176/2002(2), særlig artikel 6, stk. 7, og

ud fra følgende betragtninger:

(1) Ved Kommissionens forordning (EF) nr. 2201/2002(3) er der fastsat vejledende mængder for udstedelse af eksportlicenser for frugt og grøntsager, bortset fra licenser, der ansøges om i forbindelse med fødevarehjælp.

(2) De oplysninger, som Kommissionen råder over i dag, viser, at de vejledende mængder er overskredet for tomater.

(3) Overskridelsen indebærer ikke, at de begrænsninger, der følger af de aftaler, som er indgået i henhold til traktatens artikel 300, ikke overholdes. Hvad angår licenser af type B, der er ansøgt om mellem den 15. januar og den 15. marts 2003, bør restitutionssatsen for alle produkter være den vejledende sats -

UDSTEDT FØLGENDE FORORDNING:

Artikel 1

1. For de eksportlicenser af type B, der er omhandlet i artikel 6 i forordning (EF) nr. 1961/2001, og som der er ansøgt om mellem den 15. januar og den 15. marts 2003, er de udstedelsesprocentsatser, som de mængder, der er ansøgt om, skal multipliceres med, og restitutionssatserne fastsat i bilaget til nærværende forordning.

2. Stk. 1 gælder ikke for licenser, der ansøges om vedrørende fødevarehjælp, jf. artikel 10, stk. 4, i den landbrugsaftale, der er indgået under Uruguay-rundens multilaterale handelsforhandlinger.

Artikel 2

Denne forordning træder i kraft den 28. marts 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. marts 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 268 af 9.10.2001, s. 8.

(2) EFT L 170 af 29.6.2002, s. 69.

(3) EFT L 335 af 12.12.2002, s. 11.

BILAG

Udstedelsesprocentsatser for de mængder, der er ansøgt om, og restitutionssatser for de licenser af type B, der er ansøgt om mellem den 15. januar og den 15. marts 2003

>TABELPOSITION>
Kommissionens forordning (EF) nr. 533/2003

af 26. marts 2003

om faste importværdier med henblik på fastsættelsen af indgangsprisen for visse frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 3223/94 af 21. december 1994 om gennemførelsesbestemmelser til importordningen for frugt og grøntsager(1), senest ændret ved forordning (EF) nr. 1947/2002(2), særlig artikel 4, stk. 1, og

ud fra følgende betragtninger:

(1) I forordning (EF) nr. 3223/94 fastsættes som følge af gennemførelsen af resultaterne af de multilaterale handelsforhandlinger under Uruguay-runden kriterierne for Kommissionens fastsættelse af de faste værdier ved import fra tredjelande for de produkter og perioder, der er anført i nævnte forordnings bilag.

(2) Ved anvendelse af ovennævnte kriterier skal de faste importværdier fastsættes på de niveauer, der findes i bilaget til nærværende forordning -

UDSTEDT FØLGENDE FORORDNING:

Artikel 1

De faste importværdier, der er omhandlet i artikel 4 i forordning (EF) nr. 3223/94, fastsættes som anført i tabellen i bilaget.

Artikel 2

Denne forordning træder i kraft den 27. marts 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. marts 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 337 af 24.12.1994, s. 66.

(2) EFT L 299 af 1.11.2002, s. 17.

BILAG

til Kommissionens forordning af 26. marts 2003 om faste importværdier med henblik på fastsættelsen af indgangsprisen for visse frugter og grøntsager

>TABELPOSITION>
Kommissionens forordning (EF) nr. 536/2003

af 26. marts 2003

om fastsættelse af, i hvilket omfang der kan accepteres ansøgninger, der blev indgivet i marts 2003 om importlicenser for visse fjerkræprodukter, som kun accepteres i forbindelse med den ordning, der er fastsat i Rådets forordning (EF) nr. 774/94 om åbning og forvaltning af en række EF-toldkontingenter for fjerkrækød og andre landbrugsprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 1431/94 af 22. juni 1994 om gennemførelsesbestemmelser for fjerkrækød til den importordning, der er fastsat i Rådets forordning (EF) nr. 774/94 om åbning og forvaltning af en række EF-toldkontingenter for oksekød af høj kvalitet, svinekød, fjerkrækød, hvede og blandsæd af hvede og rug samt klid og andre restprodukter(1), senest ændret ved forordning (EF) nr. 1043/2001(2), især artikel 4, stk. 4, og

ud fra følgende betragtning:

De ansøgninger om importlicenser, der er indgivet for perioden 1. april til 30. juni 2003, vedrører mængder, der overstiger de disponible mængder, og skal derfor nedsættes med en fast procentsats for at sikre en rimelig fordeling -

UDSTEDT FØLGENDE FORORDNING:

Artikel 1

1. Ansøgninger om importlicenser for perioden 1. april til 30. juni 2003, der er indgivet i henhold til forordning (EF) nr. 1431/94, imødekommes som anført i bilaget til denne forordning.

2. For perioden 1. juli til 30. september 2003 kan der i henhold til forordning (EF) nr. 1431/94 indgives ansøgninger om importlicenser for en samlet mængde som fastsat i bilaget til denne forordning.

Artikel 2

Denne forordning træder i kraft den 1. april 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. marts 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 156 af 23.6.1994, s. 9.

(2) EFT L 145 af 31.5.2001, s. 24.

BILAG

>TABELPOSITION>
Kommissionens forordning (EF) nr. 541/2003

af 26. marts 2003

om omfordeling af importrettigheder i henhold til forordning (EF) nr. 1081/1999 for tyre, køer og kvier af bestemte alpine racer og bjergracer, ikke bestemt til slagtning

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 1081/1999 af 26. maj 1999 om åbning og forvaltning af EF-toldkontingenter for import af tyre, køer og kvier af bestemte alpine racer og bjergracer, ikke bestemt til slagtning, om ophævelse af forordning (EF) nr. 1012/98 og om ændring af forordning (EF) nr. 1143/98(1), ændret ved forordning (EF) nr. 1096/2001(2), særlig artikel 9, stk. 3, og

ud fra følgende betragtning:

I artikel 1 i forordning (EF) nr. 1081/1999 blev der for perioden fra den 1. juli 2002 til den 30. juni 2003 åbnet to toldkontingenter på hvert 5000 dyr for tyre, køer og kvier af bestemte alpine racer og bjergracer, der ikke er bestemt til slagtning. I henhold til artikel 9 i denne forordning foretages der en omfordeling for hvert af de to toldkontingenter af de mængder, som der ikke er ansøgt om importlicens for pr. 15. marts 2003 -

UDSTEDT FØLGENDE FORORDNING:

Artikel 1

De mængder, der er omhandlet i artikel 9, stk. 1, i forordning (EF) nr. 1081/1999, beløber sig til:

- 383 dyr for løbenummer 09.0001

- 39 dyr for løbenummer 09.0003.

Artikel 2

Denne forordning træder i kraft den 28. marts 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. marts 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 131 af 27.5.1999, s. 15.

(2) EFT L 150 af 6.6.2001, s. 33.
Kommissionens forordning (EF) nr. 535/2003

af 26. marts 2003

om fastsættelse af, i hvilket omfang der kan accepteres ansøgninger, der blev indgivet i marts 2003 om importlicenser for visse ægprodukter og fjerkrækød i forbindelse med forordning (EF) nr. 1474/95 og (EF) nr. 1251/96

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 1474/95(1) om åbning og forvaltning af toldkontingenter for æg og ægalbumin, senest ændret ved forordning (EF) nr. 1043/2001(2), særlig artikel 5, stk. 5,

under henvisning til Kommissionens forordning (EF) nr. 1251/96 af 28. juni 1996 om åbning og forvaltning af toldkontingenter for fjerkrækød(3), senest ændret ved forordning (EF) nr. 1043/2001, særlig artikel 5, stk. 5, og

ud fra følgende betragtning:

De ansøgninger om importlicenser, der er indgivet for andet kvartal af 2003, vedrører for visse produkters vedkommende mængder, der er mindre end eller lig med de disponible mængder, og de kan derfor imødekommes fuldt ud; for andre produkter overstiger de de disponible mængder og skal derfor nedsættes med en fast procentsats for at sikre en rimelig fordeling -

UDSTEDT FØLGENDE FORORDNING:

Artikel 1

Ansøgninger om importlicenser for perioden 1. april til 30. juni 2003, der er indgivet i henhold til forordning (EF) nr. 1474/95 og (EF) nr. 1251/96, imødekommes som anført i bilaget til denne forordning.

Artikel 2

Denne forordning træder i kraft den 1. april 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. marts 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 145 af 29.6.1995, s. 19.

(2) EFT L 145 af 31.5.2001, s. 24.

(3) EFT L 161 af 29.6.1996, s. 136.

BILAG

>TABELPOSITION>
Kommissionens forordning (EF) nr. 570/2003

af 28. marts 2003

om ændring af forordning (EF) nr. 1555/96 vedrørende udløsningsmængden for tillægsimporttold for tomater

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved Kommissionens forordning (EF) nr. 47/2003(2), særlig artikel 33, stk. 4, og

ud fra følgende betragtninger:

(1) Ved Kommissionens forordning (EF) nr. 1555/96 af 30. juli 1996 om gennemførelsesbestemmelser til ordningen for anvendelse af tillægsimporttold for frugt og grøntsager(3), senest ændret ved forordning (EF) nr. 2337/2002(4), er der fastsat tilsyn med indførslen af de i bilaget anførte produkter. Tilsynet sker efter de bestemmelser, der er fastsat i artikel 308d i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(5), senest ændret ved forordning (EF) 444/2002(6).

(2) I forbindelse med anvendelsen af artikel 5, stk. 4, i den landbrugsaftale(7), der er indgået som led i de multilaterale handelsforhandlinger under Uruguay-runden, bør der på grundlag af de seneste disponible oplysninger for 1999, 2000 og 2001 foretages ændringer af de mængder, som udløser tillægstolden for tomater.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

Bilaget til forordning (EF) nr. 1555/96 affattes som angivet i bilaget til nærværende forordning.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Den anvendes fra den 1. april 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. marts 2003.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1.

(2) EFT L 7 af 11.1.2003, s. 64.

(3) EFT L 193 af 3.8.1996, s. 1.

(4) EFT L 349 af 24.12.2002, s. 29.

(5) EFT L 253 af 11.10.1993, s. 1.

(6) EFT L 68 af 12.3.2002, s. 11.

(7) EFT L 336 af 23.12.1994, s. 22.

BILAG

"BILAG

Varebeskrivelsen anses kun for at være vejledende, jf. dog reglerne for fortolkningen af den kombinerede nomenklatur. Tillægstoldens anvendelsesområde bestemmes inden for rammerne af dette bilag af KN-koderne, således som disse er affattet på tidspunktet for denne forordnings vedtagelse. Hvis der er et "ex" foran koden, bestemmes tillægstoldens anvendelsesområde både af KN-koden og af den tilsvarende anvendelsesperiode.

>TABELPOSITION>"
Kommissionens forordning (EF) nr. 578/2003

af 28. marts 2003

om fravigelse af forordning (EF) nr. 174/1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved Kommissionens forordning (EF) nr. 509/2002(2), særlig artikel 30, stk. 1, og

ud fra følgende betragtninger:

(1) I artikel 20a i Kommissionens forordning (EF) nr. 174/1999(3), senest ændret ved forordning (EF) nr. 186/2003(4), er der fastsat bestemmelser for forvaltningen af kontingentet for mælkepulver, der skal udføres til Den Dominikanske Republik i henhold til det aftalememorandum, som blev indgået mellem Det Europæiske Fællesskab og Den Dominikanske Republik og godkendt ved Rådets afgørelse 98/486/EF(5). På grund af vanskeligheder i forbindelse med anvendelsen af nævnte memorandum, som vil kunne gøre det nødvendigt at ændre den nuværende ordning, bør perioden for indgivelsen af ansøgninger vedrørende kontingentet for perioden fra 1. juli 2003 til 30. juni 2004 udskydes.

(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Uanset artikel 20a, stk. 7, i forordning (EF) nr. 174/1999 indgives licensansøgningerne vedrørende kontingentet for perioden fra 1. juli 2003 til 30. juni 2004 i perioden fra 1. til 10. maj 2003.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. marts 2003.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 48.

(2) EFT L 79 af 22.3.2002, s. 15.

(3) EFT L 20 af 27.1.1999, s. 8.

(4) EUT L 27 af 1.2.2003, s. 11.

(5) EFT L 218 af 6.8.1998, s. 45.
Kommissionens forordning (EF) nr. 571/2003

af 28. marts 2003

om ændring af forordning (EF) nr. 1227/2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår produktionskapacitet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 2585/2001(2), særlig artikel 80, og

ud fra følgende betragtninger:

(1) For at løse et særligt praktisk problem bør der foretages en ændring af fristen i artikel 2, stk. 3, i forordning (EF) nr. 1493/1999 for at fravige nævnte artikels stk. 2. Anvendelsen af de forskellige bestemmelser om fravigelsen indebærer nemlig et stort og kompliceret administrativt arbejde, bl.a. med hensyn til kontrol og sanktioner. For at sikre en korrekt afvikling af det administrative arbejde bør nævnte frist derfor udskydes til den 31. juli 2003.

(2) Kommissionens forordning (EF) nr. 1227/2000(3), senest ændret ved forordning (EF) nr. 315/2003(4), bør ændres i overensstemmelse hermed.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Artikel 2, stk. 1a, i forordning (EF) nr. 1227/2000 affattes således:

"1a. Fristen den 31. juli 2002 i artikel 2, stk. 3, i forordning (EF) nr. 1493/1999 ændres til den 31. juli 2003."

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. marts 2003.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EFT L 345 af 29.12.2001, s. 10.

(3) EFT L 143 af 16.6.2000, s. 1.

(4) EUT L 46 af 20.2.2003, s. 9.
Kommissionens forordning (EF) nr. 567/2003

af 28. marts 2003

om berigtigelse af den danske, engelske, finske, græske, italienske, portugisiske, spanske og tyske udgave af forordning (EF) nr. 445/2002 om gennemførelsesbestemmelser til Rådets forordning (EF) nr. 1257/1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger(1), særlig artikel 34, 45 og 50, og

ud fra følgende betragtninger:

(1) Der er fejl i den danske, engelske, finske, græske, italienske, portugisiske, spanske og tyske sprogudgave af Kommissionens forordning (EF) nr. 445/2002(2). Disse sprogudgaver bør derfor berigtiges.

(2) De i nærværende forordning fastsatte foranstaltninger er i overensstemmelse med udtalelse fra Komitéen for Landbrugsstrukturerne og Udviklingen af Landdistrikterne -

UDSTEDT FØLGENDE FORORDNING:

Artikel 1

Forordning (EF) nr. 445/2002 berigtiges således:

1) (Berigtigelsen vedrører kun den tyske udgave).

2) (Berigtigelsen vedrører kun den tyske udgave).

3) (Berigtigelsen vedrører kun den engelske udgave).

4) (Berigtigelsen vedrører kun den græske udgave).

5) Artikel 12 læses således:

"Artikel 12

Den støtte, der er fastsat i artikel 16 i forordning (EF) nr. 1257/1999, kan ikke ydes til udligning af omkostninger og indkomsttab, som skyldes anvendelsen af de begrænsninger, der er baseret på direktiv 91/676/EØF."

6) (Berigtigelsen vedrører kun den italienske udgave).

7) (Berigtigelsen vedrører kun den portugisiske udgave).

8) (Berigtigelsen vedrører kun den spanske udgave).

9) (Berigtigelsen vedrører kun den tyske udgave).

10) (Berigtigelsen vedrører kun den spanske udgave).

11) (Berigtigelsen vedrører kun den spanske udgave).

12) (Berigtigelsen vedrører kun den engelske udgave).

13) (Berigtigelsen vedrører kun den finske udgave).

14) (Berigtigelsen vedrører kun den spanske udgave).

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Den anvendes med virkning fra datoen for ikrafttrædelsen af forordning (EF) nr. 445/2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. marts 2003.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 80.

(2) EFT L 74 af 15.3.2002, s. 1.